ระเบียบกระทรวงแรงงานและสวัสดิการสังคมระเบียบกระทรวงแรงงานและสวัสดิการสังคมว่าด้วยการยึด อายัด และขายทอดตลาดทรัพย์สินของนายจ้างซึ่งไม่นำส่งเงินสมทบและหรือเงินเพิ่มพ.ศ.2537---------โดยที่เป็นการสมควรกำหนดหลักเกณฑ์ วิธีการยึด อายัดและขายทอดตลาดทรัพย์สินของนายจ้าง ซึ่งไม่นำส่งเงินสมทบและหรือเงินเพิ่มหรือนำส่งไม่ครบจำนวนอาศัยอำนาจตามความในมาตรา 6 และมาตรา 47 วรรคสาม แห่งพระราชบัญญัติมาตรเงินทดแทน พ.ศ. 2537กระทรวงแรงงานและสวัสดิการสังคมจึงวางระเบียบไว้ ดังต่อไปนี้ ข้อ 1 ระเบียบนี้เรียกว่า 'ระเบียบกระทรวงแรงงานและสวัสดิการสังคมว่าด้วย การยึด อายัดและขายทอดตลาดทรัพย์สินของนายจ้างซึ่งไม่นำส่งเงินสมทบและหรือเงินเพิ่ม พ.ศ. 2537' ข้อ 2ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ 3ระเบียบนี้ให้ใช้บังคับแก่ผู้รับเหมาตามมาตรา 10 และมาตรา 11แห่งพระราชบัญญัติเงินทดแทน พ.ศ. 2537 โดยอนุโลม ข้อ 4 ให้เลขาธิการสำนักงานประกันสังคมเป็นผู้รักษาการตามระเบียบนี้และให้มีอำนาจตีความ วินิจฉัยปัญหากำหนดหลักเกณฑ์และวิธีปฏิบัติเพื่อดำเนินการให้เป็นไปตามระเบียบนี้ ข้อ 5 ในระเบียบนี้ 'เลขาธิการ' หมายถึงเลขาธิการสำนักงานประกันสังคม 'พนักงานเจ้าหน้าที่'หมายถึง ผู้ซึ่งรัฐมนตรีแต่งตั้งให้ปฏิบัติตามพระราชบัญญัติเงินทดแทน พ.ศ. 2537 'สำนักงาน' หมายถึงสำนักงานประกันสังคม 'คำร้อง' หมายถึงคำร้องคัดค้านการยึดอายัดทรัพย์สินหมวด 1การตรวจสอบทรัพย์สิน---------- ข้อ 6เมื่อนายจ้างไม่นำส่งเงินสมทบและหรือเงินเพิ่ม หรือส่งไม่ครบจำนวน พนักงานเจ้าหน้าที่อาจดำเนินการตรวจสอบทรัพย์สินรวมทั้งสิทธิเรียกร้องของนายจ้างและทรัพย์สินซึ่งมีเหตุอันควรเชื่อได้ว่าเป็นของนายจ้างเช่น ทรัพย์สินซึ่งอยู่ในความครอบครองอำนาจสั่งการหรือสั่งจำหน่ายในทางการค้าหรือธุรกิจของนายจ้าง ข้อ 7 ในกรณีที่ทำการตรวจสอบทรัพย์สินแล้วถ้าเห็นสมควรยึด อายัดทรัพย์สินให้นำเสนอเลขาธิการเพื่อพิจารณาออกคำสั่งเป็นหนังสือให้ยึด อายัดทรัพย์สินตามแบบท้ายระเบียบนี้ถ้าไม่สามารถทำการตรวจสอบทรัพย์สินได้ทัน แต่เป็นกรณีที่เห็นสมควรยึด อายัดทรัพย์สิน ให้บันทึกเหตุแห่งการนั้นและปฏิบัติตามวรรคหนึ่งโดยด่วนและระบุให้ยึดอายัดทรัพย์สินบรรดามีในกรณีที่มีเหตุต้องยึดหรืออายัดทรัพย์สินเพิ่มเติม ให้พนักงานเจ้าหน้าที่ดำเนินการยึดหรืออายัดทรัพย์สินเพิ่มเติมโดยอาศัยคำสั่งยึดหรืออายัดทรัพย์สินเดิมแล้วรายงานให้เลขาธิการทราบ ข้อ 8ในกรณีที่เห็นว่าไม่ควรให้เลขาธิการมีคำสั่งยึด อายัดทรัพย์สินของนายจ้างรายใด ให้บันทึกข้อเท็จจริงและพฤติการณ์ทั้งปวงพร้อมทั้งความเห็นเสนอเลขาธิการเพื่อพิจารณาหมวด 2การยึด อายัดทรัพย์สิน---------- ข้อ 9 เมื่อเลขาธิการมีคำสั่งยึดอายัดทรัพย์สินของนายจ้างหรือผู้ใดแล้วให้พนักงานเจ้าหน้าที่ดำเนินการยึดอายัดทรัพย์สินโดยไม่ชักช้า แล้วดำเนินการออกประกาศยึด อายึดทรัพย์สินนั้น ตามแบบท้ายระเบียบนี้ ข้อ10 ให้ส่งคำสั่งยึดอายัดทรัพย์สินให้นายจ้าง และหรือผู้ซึ่งถูกยึดอายัดทรัพย์สินทราบ ณภูมิลำเนาหรือถิ่นที่อยู่หรือสำนักงานของนายจ้างหรือผู้ซึ่งถูกยึดอายัดทรัพย์สิน การส่งคำสั่ง ณสถานที่อื่นให้ใช้ได้ต่อเมื่อ (1)นายจ้างหรือผู้ซึ่งถูกยึด อายัดทรัพย์สิน ยอมรับคำสั่งยึด อายัดทรัพย์สิน (2)การส่งคำสั่งยึด อายัดทรัพย์สิน ได้กระทำ ณ สำนักงานประกันสังคม ข้อ 11 การส่งคำสั่งตามข้อ 10พนักงานเจ้าหน้าที่อาจส่งให้นายจ้างหรือผู้ซึ่งถูกยึด อายัดทรัพย์สินโดยทางไปรษณีย์ลงทะเบียนตอบรับหรือนำไปส่ง ณภูมิลำเนา หรือถิ่นที่อยู่หรือสำนักงานของนายจ้างหรือผู้ซึ่งถูกยึด อายัดทรัพย์สินในระหว่างเวลาพระอาทิตย์ขึ้นถึงพระอาทิตย์ตกหรือในเวลาทำการของนายจ้างหรือผู้ซึ่งถูกยึด อายัดทรัพย์สิน ถ้าไม่พบตัวบุคคลดังกล่าวจะส่งให้แก่บุคคลใดซึ่งบรรลุนิติภาวะซึ่งอยู่หรือทำงานในบ้านหรือสำนักงานที่ปรากฏว่าเป็นของนายจ้างหรือผู้ซึ่งถูกยึด อายัดทรัพย์สินก็ได้ถ้าไม่อาจส่งตามวิธีในวรรคหนึ่งได้ ให้ปิดคำสั่งไว้ในที่ซึ่งเห็นได้ง่ายณ ภูมิลำเนาหรือถิ่นที่อยู่หรือสำนักงานของนายจ้างหรือผู้ซึ่งถูกยึด อายัดทรัพย์สินเมื่อได้ดำเนินการดังกล่าว และเวลาได้ล่วงพ้นไปสิบห้าวันให้ถือว่านายจ้างหรือผู้ซึ่งถูกยึด อายัดทรัพย์สินได้รับคำสั่งแล้ว ข้อ 12 พนักงานเจ้าหน้าที่จะต้องดำเนินการยึดอายัดทรัพย์สินในเวลาระหว่างพระอาทิตย์ขึ้นถึงพระอาทิตย์ตกหรือในระหว่างเวลาทำการของนายจ้างเว้นแต่กรณีที่มีเหตุฉุกเฉินโดยได้รับอนุญาตจากเลขาธิการ ข้อ 13 ในการยึด อายัดทรัพย์สินถ้ามีผู้ขัดขวางหรือมีพฤติการณ์ว่าจะมีผู้ขัดขวางให้พนักงานเจ้าหน้าที่ขอความช่วยเหลือจากเจ้าพนักงานตำรวจเพื่อดำเนินการยึดอายัดทรัพย์สินจนได้ ข้อ 14 เมื่อได้ทำการยึด อายัดทรัพย์สินแล้วให้พนักงานเจ้าหน้าที่ปิดประกาศการยึด อายัดทรัพย์สินไว้ ณสถานที่และสำนักงานแห่งท้องที่ที่ทรัพย์สินตั้งอยู่ แห่งละหนึ่งฉบับ ข้อ 15 การยึดทรัพย์สินของนายจ้างกรณียึดสังหาริมทรัพย์ให้นำเอาสังหาริมทรัพย์นั้นมาเก็บรักษาไว้ ณสถานที่ใดหรือแก่บุคคลใดตามที่เห็นสมควรหรือมอบไว้ในความอารักขาของนายจ้างหรือผู้ครอบครองทรัพย์สินนั้นอยู่และแจ้งให้นายจ้างทราบการยึดทรัพย์สินประเภทนี้ให้ครอบคลุมถึงดอกผลแห่งทรัพย์สินนั้นด้วย การเก็บรักษาทรัพย์ให้เป็นไปตามระเบียบที่เลขาธิการกำหนด ข้อ 16 การยึดอสังหาริมทรัพย์ของนายจ้างให้พนักงานเจ้าหน้าที่จัดทำโดยนำเอาหนังสือสำคัญสำหรับทรัพย์สินนั้นมาเก็บรักษาหรือฝากไว้ณ สถานที่ใดหรือแก่บุคคลใดตามที่เห็นสมควรและแจ้งการยึดนั้นให้นายจ้างและเจ้าพนักงานที่ดินผู้มีหน้าที่ทราบถ้าหนังสือสำคัญยังไม่ได้ออกหรือนำมาแสดงไม่ได้หรือหาไม่พบให้ถือว่าการที่ได้แจ้งการยึดต่อนายจ้างและเจ้าพนักงานที่ดินนั้นเป็นการยึดตามกฎหมายแล้วการยึดอสังหาริมทรัพย์นั้น ครอบไปถึงเครื่องอุปกรณ์และดอกผลนิตินัยของอสังหาริมทรัพย์นั้นด้วยเว้นแต่จะได้มีกฎหมายบัญญัติไว้เป็นอย่างอื่นดอกผลธรรมดาที่นายจ้างจะต้องเป็นผู้ที่เก็บเกี่ยวหรือบุคคลอื่นเก็บเกี่ยวในนามของนายจ้างนั้นเมื่อพนักงานเจ้าหน้าที่ได้แจ้งเป็นหนังสือให้ทราบขณะทำการยึดว่าจะทำการเก็บเกี่ยวเองแล้ว พนักงานเจ้าหน้าที่อาจจะให้เก็บเกี่ยวดอกผลนั้นได้เมื่อถึงกำหนดและทำการขายทอดตลาดต่อไป ข้อ 17 ในการยึดที่ดินพนักงานเจ้าหน้าที่อาจนำเจ้าพนักงานที่ดินชี้ตำแหน่งที่ดินหรือรังวัดเขตกว้างยาวของที่ดินที่ยึดแล้วให้พนักงานเจ้าหน้าที่จัดทำแผนที่จำลองไว้ ข้อ 18 ในการยึดที่ดินถ้าที่ดินที่ยึดนั้นมีสิ่งปลูกสร้างหรือไม่ล้มลุกหรือธัญชาติอันจะเก็บเกี่ยวรวงผลได้คราวหนึ่งหรือหลายคราวต่อปีซึ่งเป็นของผู้อื่นปลูกอยู่ให้พนักงานเจ้าหน้าที่บันทึกถ้อยคำของเจ้าของสิ่งนั้น ๆ ให้ปรากฏว่าปลูกอย่างไร เป็นต้นว่าอาศัยหรือมีสัญญาเช่าต่อกัน ฯลฯ ข้อ 19 การยึดที่ดินซึ่งมีไม้ยืนต้นให้พนักงานเจ้าหน้าที่จดชนิดและประมาณจำนวนต้นไม้มาด้วยส่วนกรณีการยึดโรงเรือนหรือสิ่งปลูกสร้างอย่างอื่นให้พนักงานเจ้าหน้าที่จดขนาดกว้างยาวและบรรยายสภาพแห่งสิ่งนั้นๆ ตามที่เห็นสมควร ถ้าเป็นสถานที่ให้เช่าค่าเช่าเท่าใด ข้อ 20 การยึด อายัดทรัพย์สินนั้น ให้ยึดอายัดทรัพย์สินเฉพาะส่วนของนายจ้าง แต่ถ้ามีบุคคลอื่นเป็นเจ้าของรวมอยู่ด้วยและไม่ปรากฏว่าส่วนใดเป็นส่วนของนายจ้าง ให้ยึด อายัดทรัพย์สินไว้ทั้งหมด ข้อ 21 เมื่อได้ยึดทรัพย์สินแล้วให้พนักงานเจ้าหน้าที่แสดงการยึดทรัพย์ให้เห็นประจักษ์แจ้ง ดังนี้ (1)สิ่งของให้ปิดหรือผูกแผ่นหมายเลขสิ่งของที่ยึดให้ตรงตามบัญชีทรัพย์สิน ถ้าเก็บสิ่งของเข้าหีบหรือตู้ได้ให้เก็บรวบรวมไว้แล้วปิดหีบหรือตู้ประทับตราครั่งอีกชั้นหนึ่ง (2)ห้องแถวสิ่งปลูกสร้างให้ปิดเครื่องหมายไว้ทุกห้อง (3)สัตว์พาหนะ ปศุสัตว์ หรือสัตว์อื่น ให้ใช้สีทาที่ตัวหรือจะใช้แผ่นเลขหมายผูกคอหรือต้อนเข้าคอกแล้วผูกเชือกประทับตราครั่งที่ประตูคอกไว้ก็ได้ แล้วแต่จะเห็นสมควรแต่อย่าให้เป็นการขัดข้องต่อการเลี้ยงรักษาสัตว์ ข้อ 22ในกรณีที่นายจ้างมีสิทธิเรียกร้องต่อบุคคลภายนอกเมื่อพนักงานเจ้าหน้าที่เห็นสมควรอาจเสนอเลขาธิการเพื่อสั่งอายัดสิทธิเรียกร้องนั้นโดยห้ามลูกหนี้ของนายจ้างมิให้ชำระเงินหรือส่งมอบทรัพย์สินแก่นายจ้าง แต่ให้นำมาชำระหรือส่งมอบแก่สำนักงานภายในเวลาที่กำหนดไว้คำสั่งอายัดนั้นอาจออกให้ได้ไม่ว่าหนี้ของบุคคลภายนอกนั้นจะมีข้อโต้แย้งหรือมีข้อจำกัดหรือเงื่อนไขหรือว่าได้กำหนดจำนวนไว้แน่นอนหรือไม่ ข้อ 23การอายัดสิทธิเรียกร้องแห่งรายได้เป็นคราว ๆ นั้นรวมตลอดถึงจำนวนเงินซึ่งถึงกำหนดชำระภายหลังการอายัดนั้นด้วยถ้าสิทธิเรียกร้องของนายจ้าง ซึ่งมีต่อบุคคลภายนอกในอันที่จะเรียกให้ชำระเงินจำนวนหนึ่งนั้นมีการจำนองเป็นประกันการอายัดสิทธิเรียกร้องให้รวมตลอดถึงการจำนองด้วย แต่ทั้งนี้พนักงานเจ้าหน้าที่ต้องแจ้งคำสั่งอายัดนั้นไปยังเจ้าพนักงานที่เกี่ยวข้อง ข้อ 24การอายัดสังหาริมทรัพย์อันมีรูปร่างและอสังหาริมทรัพย์รวมทั้งสิทธิทั้งปวงอันมีอยู่ในทรัพย์สินเหล่านั้นซึ่งบุคคลภายนอกจะต้องส่งมอบหรือโอนมายังนายจ้างในภายหลัง และเมื่อได้ส่งมอบหรือโอนมาแล้วก่อนเอาทรัพย์สินหรือสิทธิเหล่านั้นออกขายหรือจำหน่ายในกรณีเช่นว่านี้พนักงานเจ้าหน้าที่มีอำนาจจะยึดบรรดาเอกสารทั้งปวงที่ให้สิทธิแก่นายจ้างในอันที่จะได้รับส่งมอบหรือรับโอนทรัพย์สินหรือสิทธิเช่นว่ามานั้นในกรณีอายัดเงินที่บุคคลภายนอกจะต้องชำระให้แก่นายจ้างในภายหลังให้พนักงานเจ้าหน้าที่มีอำนาจที่จะยึดบรรดาเอกสารทั้งปวงที่ให้สิทธิแก่นายจ้างในอันที่จะได้รับชำระเงินเช่นว่านั้น ข้อ 25 เมื่อได้มีการยึดทรัพย์สินแล้วสิทธิเรียกร้องของนายจ้างอันมีต่อบุคคลภายนอกนั้นให้จัดการดังต่อไปนี้ (1)ถ้าเป็นพันธบัตรและหลักทรัพย์ที่เป็นประกันซึ่งเป็นของนายจ้าง(ออกให้แก่ผู้ถือหรือออกในนามของนายจ้าง)พนักงานเจ้าหน้าที่จะขอให้เลขาธิการมีคำสั่งอนุญาตให้จำหน่ายสิ่งเหล่านั้นตามรายการขานราคาในวันที่ขายก็ได้หากสิ่งเหล่านั้นได้มีรายการขานราคากำหนดไว้ ณสถานแลกเปลี่ยนหรือจะขานโดยวิธีขายทอดตลาดดังกำหนดไว้ในหมวด 5 ก็ได้ถ้ามิได้ขอเช่นว่านั้นหรือคำขอถูกยกเสียให้ขายสิ่งเหล่านั้นโดยวิธีขายทอดตลาด (2)ถ้าเป็นตราสารเปลี่ยนมือ ให้พนักงานเจ้าหน้าที่ขอให้เลขาธิการมีคำสั่งอนุญาตให้จำหน่ายตามราคาที่ปรากฏในตราสารหรือราคาต่ำกว่านั้นตามที่เลขาธิการเห็นสมควรกำหนด (3)ถ้าเป็นสิทธิเรียกร้องขอให้ชำระเงินจำนวนหนึ่งหรือเรียกให้ส่งมอบสิ่งของนอกจากที่กล่าวไว้ใน (1) และ (2) นี้ให้พนักงานเจ้าหน้าที่อายัดตามข้อ 22 ข้อ 23 ข้อ 36 หรือข้อ 37 และจำหน่ายทรัพย์สินต่อไป (4)ถ้าเป็นสิทธิเรียกร้องอื่น ๆ ให้พนักงานเจ้าหน้าที่ออกคำสั่งให้บุคคลซึ่งต้องรับผิดในการชำระหนี้ตามสิทธิเรียกร้องนั้นมาพบถ้าบุคคลนั้นไม่มาหรือไม่ยินยอมชำระหนี้ดังกล่าวแล้วให้พนักงานเจ้าหน้าที่ขอให้เลขาธิการมีหนังสือแจ้งให้นายจ้างฟ้องตามเอกสารที่ได้ยึดนั้นถ้าศาลพิพากษาถึงที่สุดให้นายจ้างชนะคดีนายจ้างต้องแจ้งให้พนักงานเจ้าหน้าที่ทราบจำนวนเงินที่รับชำระหนี้จากการนั้นด้วยถ้านายจ้างขัดขืนหรือเพิกเฉยไม่ใช้สิทธิเรียกร้องดังกล่าวสำนักงานอาจใช้สิทธิเรียกร้องนั้นในนามของตนเองแทนนายจ้าง ข้อ 26ถ้าคำสั่งอายัดนั้นไม่มีการคัดค้านและบุคคลภายนอกมิได้ปฏิบัติตามพนักงานเจ้าหน้าที่อาจขอให้เลขาธิการออกคำสั่งบังคับแก่บุคคลภายนอกนั้นและดำเนินการไปเสมือนหนึ่งว่าบุคคลนั้นเป็นนายจ้างถ้าค่าแห่งสิทธิเรียกร้องซึ่งอายัดไว้นั้นต้องเสื่อมเสียไปเพราะความผิดของบุคคลภายนอกเนื่องจากการไม่ปฏิบัติตามคำสั่งเลขาธิการไม่ว่าด้วยประการใด ๆบุคคลภายนอกเช่นว่านั้นต้องรับผิดใช้ค่าสินไหมทดแทนแก่สำนักงานเพื่อความเสียหายใด ๆ ซึ่งเกิดขึ้นแก่สำนักงาน ข้อ 27 การประมาณราคาที่ดินให้พิจารณาตามหลักเกณฑ์เหล่านี้ประกอบกันคือ (1)ราคาที่ดินตามราคาประเมินของคณะกรรมการกำหนดราคาประเมินทุนทรัพย์ (2)ราคาซื้อขายกันในท้องตลาด (3)ราคาที่ดินตำบลนั้นหรือตำบลใกล้เคียงถ้าสามารถตรวจสอบได้ (4)ราคาซื้อขายหรือจำนองครั้งสุดท้ายของที่ดินที่ยึดหรือที่ดินข้างเคียง ข้อ 28 การประมาณราคาทรัพย์สินนอกจากที่ดินให้ประมาณตามราคาซื้อขายในท้องตลาดตามสภาพความเก่าใหม่ของทรัพย์สินนั้นๆ ข้อ 29การประมาณราคาทรัพย์สินที่มีการจำนำหรือจำนอง ให้ปฏิบัติเช่นเดียวกับข้อ 27 หรือข้อ 28 แต่ให้หมายเหตุว่า จำนำจำนอง เมื่อใดต้นเงินเท่าใด เพื่อประกอบดุลพินิจของผู้ชาย ข้อ 30 ให้ผู้ซึ่งถูกยึดอายัดทรัพย์สินหรือสิทธิเรียกร้องลงนามรับทราบการยึด อายัดทรัพย์สินนั้น ในกรณีที่ผู้ซึ่งถูกยึดอายัดทรัพย์สินลงลายมือชื่อไม่ได้หรือไม่ยอมลงลายมือชื่อให้บันทึกเหตุแห่งการนั้นไว้หมวด 3การร้องคัดค้านการยึด อายัดทรัพย์สิน---------- ข้อ 31ถ้าบุคคลใดอ้างว่าทรัพย์สินที่ยึดไว้มิใช่ทรัพย์สินของนายจ้างให้ยื่นคำร้องคัดค้านต่อเลขาธิการหรือผู้ซึ่งเลขาธิการมอบหมาย ตามแบบคำร้องท้ายระเบียบนี้ก่อนเอาทรัพย์สินนั้นออกขายทอดตลาด ข้อ 32กรณีมีคำสั่งอายัดทรัพย์สินหรือสิทธิเรียกร้องอื่นอันมิใช่ตัวเงินถ้าผู้ที่จะต้องปฏิบัติตามคำสั่งอายัดทรัพย์สินจะปฏิเสธไม่ส่งมอบทรัพย์สินที่อายัดหรือต้องการโต้แย้งหนี้ที่เรียกร้องเอาแก่ตนให้ยื่นคำร้องคัดค้านต่อเลขาธิการ หรือผู้ซึ่งเลขาธิการมอบหมาย ตามแบบคำร้องท้ายระเบียบนี้ภายในสิบสี่วันนับแต่วันที่ได้รับคำสั่งการอายัดทรัพย์สินหรือก่อนกำหนดการส่งมอบทรัพย์สินแล้วแต่กรณี ข้อ 33 กรณีมีคำสั่งอายัดเงินผู้ที่จะต้องส่งเงินตามคำสั่งอายัดจะปฏิเสธไม่ส่งมอบเงินหรือต้องการโต้แย้งหนี้ที่เรียกร้องเอาแก่ตนให้ยื่นคำร้องคัดค้านต่อเลขาธิการหรือผู้ซึ่งเลขาธิการมอบหมายตามแบบคำร้องท้ายระเบียบนี้ภายในสิบสี่วันนับแต่วันที่ได้รับคำสั่งนั้น ข้อ 34 เมื่อมีการยื่นคำร้องตามข้อ 31 ข้อ 32หรือข้อ 33ให้พนักงานเจ้าหน้าที่ดำเนินการตรวจสอบพยานหลักฐานและข้อเท็จจริงที่เกี่ยวข้องโดยเร็วและเสนอความเห็นต่อเลขาธิการเพื่อมีคำสั่งวินิจฉัยชี้ขาด ข้อ 35 ในกรณีที่ไม่อาจดำเนินการตามข้อ 34 ได้พนักงานเจ้าหน้าที่อาจเสนอให้เลขาธิการมีคำสั่งอย่างหนึ่งอย่างใดเพื่อทำให้เรื่องเสร็จเด็ดขาดตามที่เห็นสมควร ข้อ 36 ในระหว่างรอคำสั่งตามข้อ 34 หรือข้อ 35ให้พนักงานเจ้าหน้าที่งดขายทอดตลาดทรัพย์สินไว้ เว้นแต่ (1)สภาพของทรัพย์เป็นของสดของเสียได้ ให้พนักงานเจ้าหน้าที่จำหน่ายโดยวิธีอื่นตามที่เห็นสมควร (2)สังหาริมทรัพย์ที่ยึดไว้นั้นเก็บไว้นานไม่ได้ ให้พนักงานเจ้าหน้าที่เสนอให้เลขาธิการออกคำสั่งขายทอดตลาดหรือจำหน่ายทรัพย์เช่นว่านี้โดยไม่ชักช้า ข้อ 37เมื่อเลขาธิการได้รับความเห็นที่เสนอตามข้อ 34 แล้วให้ดำเนินการอย่างหนึ่งอย่างใด ดังต่อไปนี้ (1)ถ้าเห็นว่าคำร้องที่ยื่นมานั้นรับฟังไม่ได้หรือประวิงให้ชักช้าให้ยกคำร้องของผู้นั้นเสีย (2)ถ้าเห็นว่าคำร้องที่ยื่นมานั้นรับฟังได้ ให้มีคำสั่งถอนการยึดอายัดทรัพย์สินหรือในกรณีที่มีการขายทอดตลาดทรัพย์สินตามข้อ 36 ให้คืนเงินที่ขายทอดตลาดทรัพย์สินให้แก่นายจ้างหรือเจ้าของทรัพย์สินนั้น (3)ถ้าเห็นว่าคำร้องที่ยื่นมานั้นรับฟังได้เฉพาะบางส่วน ให้มีคำสั่งถอนการยึด อายัดทรัพย์สินเฉพาะในส่วนที่รับฟังได้และให้นายจ้างหรือผู้นั้นปฏิบัติตามคำสั่งยึด อายัดทรัพย์สินในส่วนที่มีคำสั่งเพิกถอนต่อไปเมื่อได้ดำเนินการตามวรรคหนึ่งแล้ว ให้เจ้าหน้าที่มีหนังสือแจ้งให้ผู้ยื่นคำร้องทราบโดยให้นำความในข้อ 11มาใช้บังคับโดยอนุโลม ข้อ 38ถ้าบุคคลภายนอกที่ได้รับคำสั่งอายัดทรัพย์สินปฏิเสธหรือโต้แย้งหนี้ที่เรียกร้องเอาแก่ตนเลขาธิการอาจทำการสอบสวนและ (1)ถ้าเลขาธิการเห็นว่าหนี้ที่เรียกร้องนั้นมีอยู่จริง ให้มีคำสั่งให้บุคคลภายนอกปฏิบัติตามคำสั่งอายัด หรือ (2)ถ้าเลขาธิการเห็นว่าเรื่องจะทำให้เสร็จเด็ดขาดไม่ได้โดยวิธีสอบสวนให้มีคำสั่งอย่างอื่นใดในอันที่จะให้เรื่องเสร็จเด็ดขาดไปตามที่เห็นสมควรถ้าคำสั่งอายัดทรัพย์สินนั้นไม่มีการคัดค้านหรือในกรณีที่เลขาธิการมีคำสั่งตามข้อ 34 หรือข้อ 35 แล้ว และบุคคลภายนอกมิได้ปฏิบัติตามพนักงานเจ้าหน้าที่อาจขอให้เลขาธิการออกคำสั่งบังคับแก่บุคคลภายนอกผู้นั้นและดำเนินการไปเสมือนหนึ่งว่าบุคคลนั้นเป็นนายจ้างถ้าทรัพย์สินหรือค่าแห่งสิทธิเรียกร้อง ซึ่งอายัดไว้ต้องเสื่อมเสียไปเพราะความผิดของบุคคลภายนอกเนื่องจากไม่ปฏิบัติตามคำสั่งเลขาธิการไม่ว่าด้วยประการใด ๆบุคคลภายนอกเช่นว่านั้นต้องรับผิดใช้ค่าสินไหมทดแทนแก่สำนักงานเพื่อความเสียหายอย่างใด ๆ ซึ่งเกิดขึ้นแก่สำนักงานหมวด 4การถอนการยึดหรืออายัดทรัพย์สิน ---------- ข้อ 39เลขาธิการอาจมีคำสั่งให้ถอนการยึดหรืออายัดทรัพย์สินในกรณีต่อไปนี้ (1)เมื่อนายจ้างได้ชำระหนี้ครบถ้วนแล้ว หรือไม่มีหน้าที่ต้องชำระหนี้ต่อไป (2)เมื่อมีกรณีตามข้อ 37 (2) หรือ (3)(3) เมื่อภาระแห่งหนี้ลดลงเป็นผลให้นายจ้างต้องรับผิดชำระหนี้เพียงบางส่วนและถ้าได้ถอนการยึดหรืออายัดทรัพย์สินไปบางรายการแล้วทรัพย์สินที่เหลือยังคงพอคุ้มหนี้ที่ยังค้างชำระ (4)เมื่อมีเหตุอื่น ๆ ซึ่งเลขาธิการพิจารณาเห็นสมควรเพื่อประโยชน์แห่งความยุติธรรม ข้อ 40 เมื่อเลขาธิการมีคำสั่งตามข้อ 39 แล้วให้พนักงานเจ้าหน้าที่ออกประกาศถอนการยึดหรืออายัดทรัพย์สินและจัดส่งสำเนาคำสั่งและประกาศถอนการยึดหรืออายัดทรัพย์สินแก่บุคคลที่เกี่ยวข้องโดยไม่ชักช้าให้นำความในข้อ 11 มาใช้บังคับแก่การส่งเอกสารต่าง ๆ ตามวรรคหนึ่งโดยอนุโลม ข้อ 41เมื่อเลขาธิการมีคำสั่งถอนการยึดหรืออายัดทรัพย์สินแล้วให้พนักงานเจ้าหน้าที่แจ้งให้นายจ้างหรือบุคคลที่มีสิทธิรับทรัพย์สินหนังสือสำคัญสำหรับทรัพย์สิน พันธบัตร ตราสาร และหรือเอกสารทั้งปวงคืนไปหรือพนักงานเจ้าหน้าที่จัดส่งให้ก็ได้ แล้วแต่จะพิจารณาเห็นสมควรให้พนักงานเจ้าหน้าที่จัดทำหลักฐานการคืนทรัพย์สินไว้เป็นหนังสือ ข้อ 42การถอนการยึดหรืออายัดทรัพย์สินในจังหวัดอื่นนอกจากกรุงเทพมหานคร เลขาธิการจะมอบหมายให้ประกันสังคมจังหวัดนั้นๆ ดำเนินการตามข้อ 40 หรือข้อ 41 ก็ได้หมวด 5การขายทอดตลาดทรัพย์สิน---------- ข้อ 43เมื่อได้ทำการยึดทรัพย์สินหรือได้รับมอบทรัพย์สินตามคำสั่งอายัดแล้ว ให้พนักงานเจ้าหน้าที่นำเสนอเลขาธิการเพื่อพิจารณาออกคำสั่งให้ขายทอดตลาดทรัพย์สินนั้น เว้นแต่กรณีตามข้อ 36เมื่อเลขาธิการมีคำสั่งให้ขายทอดตลาดแล้ว ให้พนักงานเจ้าหน้าที่ดำเนินการขายทอดตลาดได้จนกว่าจะเสร็จสิ้นโดยมิต้องดำเนินการตามวรรคหนึ่งอีกข้อ44เมื่อเลขาธิการมีคำสั่งให้ขายทอดตลาดแล้ว ให้พนักงานเจ้าหน้าที่จัดทำประกาศขายทอดตลาดแล้วให้ดำเนินการดังนี้ (1)จัดส่งประกาศแก่นายจ้าง ลูกหนี้แห่งสิทธิเรียกร้องในกรณีที่มีการอายัดสิทธิเรียกร้องนั้น และผู้ซื้อตามข้อ 66ตลอดจนบุคคลผู้มีส่วนได้เสียในการบังคับเอาแก่ทรัพย์สินที่จะขายทอดตลาดซึ่งทราบได้ตามทะเบียนหรือโดยประการอื่นตามที่เห็นสมควร โดยให้นำวิธีการส่งคำสั่งในข้อ11 มาใช้บังคับโดยอนุโลม (2)ปิดประกาศไว้โดยเปิดเผย ณ สถานที่ที่จะขาย สถานที่ที่ทรัพย์ตั้งอยู่ ที่ชุมนุมชนหรือสำนักงานแล้วแต่กรณีและสถานที่ราชการอื่นอันสมควรจะปิดไว้ก่อนวันขายไม่น้อยกว่าห้าวันและอาจโฆษณาในหนังสือพิมพ์และหรือทางวิทยุกระจายเสียงก่อนวันขายด้วยก็ได้ ข้อ 45ประกาศขายทอดตลาดทรัพย์สินให้แสดงรายละเอียดดังนี้ (1) วันเวลาสถานที่ที่จะขาย และรายละเอียดเกี่ยวกับทรัพย์สิน (2) ข้อสัญญาคำเตือน เงื่อนไขและเงื่อนเวลาการชำระเงิน (3)ข้อสัญญาผูกพันอันเป็นคุณแก่ทรัพย์สินนั้น หรือค่าภาระติดพันอันเกี่ยวค้างอยู่หรือเป็นทรัพย์สินที่มีดอกผลเกิดในระหว่างการยึดหรืออายัด (4)ชื่อผู้รับจำนอง ต้นเงินและดอกเบี้ยที่ค้างชำระ และข้อความให้ผู้ซื้อต้องรับจำนองติดไปด้วยในกรณีที่ขายทรัพย์สินอย่างการจำนองติดไป ข้อ 46 การกำหนดวันขายทอดตลาดทรัพย์สินให้นับตั้งแต่วันที่ลงในประกาศขายทอดตลาดโดยถือเกณฑ์ ดังนี้ (1) ที่ดินไม่น้อยกว่าหนึ่งเดือนและไม่เกินสองเดือน (2) เรือนโรง สิ่งปลูกสร้างต่าง ๆ และทรัพย์สินรายใหญ่ไม่น้อยกว่ายี่สิบวัน และไม่เกินหนึ่งเดือน (3)ทรัพย์สินอื่น ๆ ไม่น้อยกว่าห้าวัน และไม่เกินยี่สิบวัน ข้อ 47 ให้ทำการขายทอดตลาดทรัพย์สิน ณที่ตั้งหน่วยงานของสำนักงานหรือสถานที่ที่ทรัพย์สินตั้งอยู่ในกรณีที่จะทำการขาย ณ สถานที่อื่นนอกจากที่กำหนดในวรรคหนึ่งต้องได้รับความเห็นชอบจากเลขาธิการ ข้อ 48การขายทอดตลาดสุรามีจำนวนน้ำสุราตั้งแต่สิบลิตรขึ้นไปให้พนักงานเจ้าหน้าที่แจ้งขอความร่วมมือไปยังกรมสรรพสามิตสรรพสามิตจังหวัดหรือสรรพสามิตอำเภอ แล้วแต่กรณี ล่วงหน้าก่อนวันขายพอสมควรเพื่อขอให้จัดเจ้าพนักงานสรรพสามิตมากำกับออกใบขนสุราให้แก่ผู้ซื้อด้วย ข้อ 49 การขยายทอดตลาดโบราณวัตถุ เช่นพระพุทธรูป หนังสือฉบับเขียนโบราณ เป็นต้นให้พนักงานเจ้าหน้าที่ส่งสำเนาประกาศขายทอดตลาดทรัพย์สินนั้นไปยังเจ้าหน้าที่พิพิธภัณฑ์สถานแห่งชาติด้วย ข้อ 50 การขายทอดตลาดตู้นิรภัย หีบหรือกำปั่นเก็บทรัพย์สินถ้าปรากฏยังเปิดไม่ได้ ให้พนักงานเจ้าหน้าที่ผู้รับผิดชอบในการขายจัดการเปิดเสียก่อนจึงจะขายทอดตลาดได้ ข้อ 51 การขายทอดตลาดทรัพย์สินที่มีการจำนองติดให้ขายโดยวิธีการตามที่เลขาธิการสั่งกำหนดถ้าเลขาธิการมิได้กำหนดอย่างใด ให้ขายอย่างบังคับจำนองหรือจำนองติดไปหรือตั้งราคาขั้นต่ำโดยความยินยอมของคู่กรณีทุกฝ่ายแล้วแต่พนักงานเจ้าหน้าที่จะเห็นสมควรในการขายทรัพย์สินที่มีการจำนำติด ให้ปฏิบัติอย่างวิธีการขายทรัพย์สินที่มีการจำนองติดโดยอนุโลม ข้อ 52 การขายทรัพย์สินอย่างบังคับจำนองให้พนักงานเจ้าหน้าที่ดำเนินการขายอย่างการขายทรัพย์สินธรรมดาโดยไม่คำนึงถึงการจำนอง ข้อ 53 การขายทรัพย์สินอย่างการจำนองติดไปให้ประกาศแสดงชื่อผู้รับจำนองพร้อมทั้งต้นเงินและดอกเบี้ยที่ยังค้างชำระจนถึงวันขายและข้อความว่าผู้ใดซื้อทรัพย์สินนั้นต้องรับภาระจำนองติดไปด้วยโดยชัดเจน ข้อ 54การขายทรัพย์สินจำนองโดยวิธีตั้งราคาขั้นต่ำ ให้พนักงานเจ้าหน้าที่กำหนดราคาขั้นต่ำที่จะขายลงไว้ในประกาศโดยคำนวณต้นเงินและดอกเบี้ยจำนองซึ่งยังค้างชำระแก่ผู้รับจำนองจนถึงวันขายกับค่าใช้จ่ายในการยึดอายัด และขายทอดตลาดทรัพย์สินรายนั้น ข้อ 55 ในการขายทอดตลาดหรือจำหน่ายทรัพย์สินให้มีพนักงานเจ้าหน้าที่ไม่น้อยกว่าสามคนร่วมกันในการประเมินราคาและดำเนินการขาย ข้อ 56ให้ดำเนินการขายทอดตลาดทรัพย์สินโดยเปิดเผย ข้อ 57 ก่อนเริ่มต้นขายทอดตลาดให้ปักธงเครื่องหมายขายทอดตลาดตาหมากรุก ณ สถานที่ขายทรัพย์สินและอ่านประกาศโฆษณาการขาย ณ ที่นั้นโดยเปิดเผย ข้อ 58 ให้พนักงานเจ้าหน้าที่ผู้ขายแจ้งให้บรรดาผู้เข้าสู้ราคาซึ่งมิได้เข้าสู้ราคาในนามของตนเอง แต่กระทำการแทนบุคคลอื่นแสดงใบมอบอำนาจก่อนเข้าสู้ราคา มิฉะนั้นให้ถือว่าผู้เข้าสู้ราคาได้กระทำในนามของตนเองและหากเป็นกรณีที่ต้องมีการจดทะเบียนโอนกรรมสิทธิ์ผู้เข้าสู้ราคาซึ่งประมูลได้จะขอให้เปลี่ยนใส่ชื่อบุคคลอื่นเป็นผู้ซื้อโดยอ้างว่าตนเป็นเพียงตัวแทนมิได้ ข้อ 59ให้พนักงานเจ้าหน้าที่จัดการให้ผู้เข้าสู้ราคาทุกคนจดแจ้งชื่อที่อยู่พร้อมทั้งลายมือชื่อแสดงความประสงค์เข้าสู้ราคาก่อนขายทรัพย์สินแต่ละรายการ ข้อ 60 ในการขายทอดตลาดให้พนักงานเจ้าหน้าที่ผู้ขายถือปฏิบัติดังนี้ (1)การขายทอดตลาดทรัพย์สินที่มีหลายสิ่งด้วยกัน ให้แยกขายทีละสิ่งต่อเนื่องกันไปแต่ก. พนักงานเจ้าหน้าที่ผู้ขายมีอำนาจจัดสังหาริมทรัพย์ซึ่งมีราคาเล็กน้อยรวมขายเป็นกอง ๆ ได้เสมอ และข. พนักงานเจ้าหน้าที่ผู้ขายมีอำนาจจัดสังหาริมทรัพย์หรืออสังหาริมทรัพย์สองสิ่งหรือกว่านั้นขึ้นไปรวมขายไปด้วยกันได้ในเมื่อเป็นที่คาดหมายได้ว่า เงินรายได้ในการขายทอดตลาดจะเพิ่มขึ้นเพราะเหตุนั้น (2)การขายทอดตลาดอสังหาริมทรัพย์รายใหญ่ และทรัพย์สินนั้นอาจแบ่งแยกออกได้เป็นตอน ๆพนักงานเจ้าหน้าที่ผู้ขายมีอำนาจขายทรัพย์สินนั้นเป็นตอน ๆ ได้ ในเมื่อเป็นที่คาดหมายได้ว่าเงินรายได้ในการขายทอดตลาดทรัพย์สินบางตอนจะเพียงพอแก่การชำระหนี้ทั้งหมดตามข้อ 75หรือว่าเงินรายได้ทั้งหมดจะเพิ่มขึ้นเพราะเหตุนั้น (3)การขายทอดตลาดทรัพย์สินหลายสิ่งด้วยกัน พนักงานเจ้าหน้าที่ผู้ขายมีอำนาจกำหนดลำดับที่จะขายทรัพย์สินนั้น หากบุคคลผู้มีส่วนได้เสียในทรัพย์สินซึ่งจะขานทอดตลาดร้องขอให้พนักงานเจ้าหน้าที่ผู้ขายรวมหรือแยกทรัพย์สินหรือขอให้ขายทรัพย์สินนั้นตามลำดับที่กำหนดไว้หรือคัดค้านการขายของพนักงานเจ้าหน้าที่ผู้ขายใน(1) ถึง (3) และพนักงานเจ้าหน้าที่ผู้ขายไม่เห็นควรปฏิบัติตามคำร้องขอหรือคำคัดค้านนั้นให้แจ้งให้ผู้ร้องหรือผู้คัดค้านดำเนินการยื่นคำร้องต่อเลขาธิการภายในสองวันนับแต่วันที่พนักงานเจ้าหน้าที่ผู้ขายปฏิเสธเพื่อขอให้เลขาธิการมีคำสั่งชี้ขาดในเรื่องนั้น และให้เลื่อนการขายไปจนกว่าเลขาธิการจะได้มีคำสั่งหรือจนกว่าจะพ้นระยะเวลาซึ่งให้ยื่นคำร้องต่อเลขาธิการแล้ว ข้อ 61 การขายทอดตลาดให้พนักงานเจ้าหน้าที่ผู้ขายแสดงความตกลงขายด้วยวิธีเคาะไม้หรือด้วยแสดงกิริยาอย่างใดอย่างหนึ่งตามจารีตประเพณีในการขายทอดตลาดหากผู้มีส่วนได้เสียในการขายตลาดทรัพย์สินรายการใดคัดค้านในเรื่องราคาขายก็ดี การขายไม่ชอบก็ดีให้คัดค้านก่อนทำสัญญาซื้อขายหรือจะซื้อจะขายแล้วให้พนักงานเจ้าหน้าที่บันทึกไว้เพื่อเสนอเลขาธิการพิจารณาและให้ระงับการทำสัญญาซื้อขายทรัพย์สินรายการนั้นไว้ก่อนเมื่อเลขาธิการมีคำวินิจฉัยประการใดให้พนักงานเจ้าหน้าที่แจ้งให้ผู้สู้ราคาสูงสุดและผู้คัดค้านทราบ ข้อ 62 ในการขายทอดตลาดให้พนักงานเจ้าหน้าที่ผู้ขายร้องขานจำนวนเงินที่มีผู้สู้ราคาสุดท้ายครั้งที่หนึ่งสามถึงสี่หน ถ้าไม่มีผู้สู้ราคาสูงขึ้น ให้ร้องขานเป็นครั้งที่สองอีกสามถึงสี่หนถ้าไม่มีผู้สู้ราคาสูงกว่านั้นและได้ราคาพอสมควรก็ให้ลงคำ 'สาม' พร้อมกับแสดงความตกลงขายตามข้อ 61 วรรคหนึ่งแต่ถ้าก่อนแสดงความตกลงขายมีผู้สู้ราคาขึ้นไปอีก ก็ให้ร้องขานราคานั้นตั้งต้นใหม่ตามลำดับดังกล่าวแล้ว ข้อ 63ถ้าผู้เข้าสู้ราคาถอนคำสู้ราคาของตนเสียก่อนมีการแสดงความตกลงขาย ให้พนักงานเจ้าหน้าที่ผู้ขายตั้งต้นขายใหม่ ข้อ 64 หากพนักงานเจ้าหน้าที่ผู้ขายเห็นว่าราคาซึ่งมีผู้สู้ราคาสูงสุดนั้นยังไม่เพียงพอพนักงานเจ้าหน้าที่ผู้ขายอาจถอนทรัพย์สินจากการขยายทอดตลาดได้ ข้อ 65 ในกรณีที่พนักงานเจ้าหน้าที่ผู้ขายมีเหตุสงสัยว่าผู้ใดเข้าสู้ราคาโดยไม่สุจริตก็ดี หรือไม่สามารถจะชำระราคาได้ก็ดีให้สอบถามผู้นั้นเสียก่อนจึงแสดงความตกลงขาย ข้อ 66เมื่อพนักงานเจ้าหน้าที่ผู้ขายแสดงความตกลงขายแล้ว ให้แจ้งให้ผู้ซื้อชำระเงินทันที เว้นแต่ที่ดินหรือทรัพย์สินอย่างอื่นซึ่งมีราคาตั้งแต่หนึ่งหมื่นบาทขึ้นไปอาจผ่อนผันให้ผู้ซื้อวางเงินมัดจำก่อนไม่น้อยกว่าร้อยละยี่สิบห้าของราคาซื้อและทำสัญญาชำระส่วนที่ค้างภายในเวลาไม่เกินสิบห้าวันก็ได้เมื่อได้รับชำระเงินครบถ้วนแล้วจึงให้โอนมอบทรัพย์สินนั้นแก่ผู้ซื้อ ข้อ 67 การขายทอดตลาดทรัพย์สินประเภทซึ่งผู้ยึดถือครอบครองจะต้องได้รับอนุญาตจากเจ้าพนักงานตามกฎหมายก่อน เช่นอาวุธปืน เป็นต้นให้พนักงานเจ้าหน้าที่ผู้ขายแจ้งให้ผู้ซื้อวางเงินมัดจำไว้ก่อนไม่น้อยกว่าร้อยละยี่สิบห้าของราคาซื้อและจัดการนำใบอนุญาตมาแสดงภายในหนึ่งเดือนพร้อมทั้งใช้เงินที่ค้างชำระให้ครบ ข้อ 68ถ้าผู้ซื้อไม่ชำระเงินหรือไม่วางเงินมัดจำหรือชำระเงินไม่ครบตามข้อสัญญาให้พนักงานเจ้าหน้าที่ผู้ขายนำทรัพย์สินนั้นออกขายทอดตลาดใหม่และแจ้งให้ผู้ซื้อตามข้อ 66 ทราบกำหนดวันเวลาขายด้วยได้เงินเท่าใดเมื่อหักค่าใช้จ่ายต่าง ๆ และค่าเสียหายแล้วยังไม่คุ้มราคาค่าขายทอดตลอดครั้งก่อนให้พนักงานเจ้าหน้าที่จัดการเรียกร้องให้ผู้ซื้อเดิมชำระเงินส่วนที่ยังขาดนั้นตลอดจนเสนอคดีต่อศาลหากจำเป็น ข้อ 69 เมื่อผู้ซื้อชำระตามข้อ 66และหรือปฏิบัติตามข้อ 67 ครบถ้วนแล้วหากทรัพย์สินที่ขาย (1)เป็นประเภทที่จะต้องแก้ทะเบียนชื่อผู้เป็นเจ้าของ ให้พนักงานเจ้าหน้าที่เสนอเลขาธิการเพื่อแจ้งให้พนักงานซึ่งรับจดทะเบียนเกี่ยวกับทรัพย์สินนั้น ๆ จัดการแก้ทะเบียนให้แก่ผู้ซื้อด้วยและหรือ (2)มีสัญญาผูกพันอยู่อันเป็นคุณแก่ทรัพย์สินนั้น ให้พนักงานเจ้าหน้าที่จัดการเพื่อให้ผู้ซื้อได้รับช่วงสิทธิและหน้าที่ตามสัญญานั้นเท่าที่จะสามารถทำได้ ข้อ 70การขายทอดตลาดทรัพย์สินซึ่งปรากฏชื่อผู้อื่นนอกจากนายจ้างเป็นเจ้าของร่วมอยู่ในทะเบียนหรือในหนังสือสำคัญแสดงกรรมสิทธิ์ให้พนักงานเจ้าหน้าที่กันเงินส่วนของผู้นั้นไว้เพื่อจ่ายแก่ผู้มีสิทธิต่อไปการร้องขอกันส่วนตามวรรคหนึ่ง หรือการร้องขอกันส่วนทรัพย์อื่นนอกจากที่ปรากฏตามวรรคหนึ่งให้ผู้ร้องยื่นคำร้องเป็นหนังสือต่อเลขาธิการและให้พนักงานเจ้าหน้าที่ทำการสอบสวนข้อเท็จจริงแล้วเสนอเลขาธิการพิจารณาสั่งการเมื่อเลขาธิการมีคำสั่งประการใดให้แจ้งให้ผู้ร้องทราบเงินที่พนักงานเจ้าหน้าที่กันส่วนไว้ตามวรรคหนึ่ง ถ้าผู้มีสิทธิมิได้เรียกเอาภายในหนึ่งปีนับแต่วันขายทอดตลาด ให้นำฝากสำนักงาน ข้อ 71 ในกรณีที่ผู้ซื้อได้วางเงินมัดจำตามข้อ66 หรือข้อ 67ไว้แล้ว แต่ไม่ชำระเงินที่ค้างตามกำหนดให้ริบเงินมัดจำนั้นเสียแล้วนำทรัพย์สินนั้นออกขายทอดตลาดใหม่เว้นแต่เงินมัดจำที่ริบจะเพียงพอแก่การชำระหนี้ที่ค้างทั้งหมดตามข้อ 75 และเมื่อขายใหม่แล้วได้เงินเท่าใดเมื่อหักค่าใช้จ่าย และค่าเสียหายแล้วยังไม่คุ้มราคาขายทอดตลาดครั้งก่อนให้พนักงานเจ้าหน้าที่จัดการเรียกร้องให้ผู้ซื้อเดิมชำระเงินส่วนที่ยังขาดนั้นตลอดจนเสนอคดีต่อศาลหากจำเป็นหากผู้ซื้อขอผัดการชำระเงินและหรือการปฏิบัติตามข้อ 67 โดยมีเหตุผลอันสมควรให้พนักงานเจ้าหน้าที่เสนอเลขาธิการเพื่อพิจารณาสั่งการ ข้อ 72 หากเงินมัดจำที่ริบไว้ตามข้อ 71มีจำนวนคุ้มกับหนี้ที่ค้างอยู่ทั้งหมดตามข้อ 75ก็ให้นำเงินที่ริบไว้นั้นส่งใช้หนี้เป็นลำดับไปตามข้อ 75แล้วเสนอเลขาธิการเพื่อมีคำสั่งถอนการยึดหรืออายัดทรัพย์สินต่อไป ข้อ 73ถ้าเงินมัดจำที่ริบไว้มีจำนวนไม่คุ้มกับหนี้ที่ค้าง ให้พนักงานเจ้าหน้าที่เก็บรักษาเงินนั้นไว้ก่อนเมื่อขายทรัพย์สินได้แล้วจึงให้นำเงินที่ขายได้ในครั้งหลังมารวมกับเงินมัดจำที่ริบไว้แล้วจัดใช้หนี้ที่ค้างเป็นลำดับไปตามข้อ 75 ในกรณีที่พนักงานเจ้าหน้าที่ได้นำทรัพย์สินที่มีการวางเงินมัดจำไว้แล้วมาขายทอดตลาดอีก แต่ไม่มีผู้ซื้อทรัพย์สินดังกล่าวให้เสนอเลขาธิการพิจารณาอนุญาตให้นำเงินมัดจำที่เก็บรักษาไว้มาจัดใช้หนี้ที่ค้างตามข้อ75 ไปพลางก่อน ข้อ 74 ถ้าปรากฏว่าทรัพย์สินที่ยึดไว้นั้นเสื่อมสลายไปทั้งหมดหรือถึงขนาดทำให้ไร้ค่าก็ดีหรือหลุดพ้นไปจากอำนาจตามคำสั่งยึดหรืออายัดของเลขาธิการก็ดีหรือมีเหตุอื่นใดอันทำให้พนักงานเจ้าหน้าที่ไม่สามารถขายทอดตลาดทรัพย์สินนั้นได้อีกต่อไปก็ดีให้พนักงานเจ้าหน้าที่เสนอเลขาธิการเพื่อสั่งการตามที่เห็นสมควรหรือนำเงินมัดจำที่ริบจากการขายทอดตลาดทรัพย์สินดังกล่าวซึ่งได้เก็บรักษาไว้มาจัดใช้หนี้ตามข้อ 75แล้วแต่กรณี ข้อ 75เงินที่ได้จากการขายทอดตลาดหรือจำหน่ายทรัพย์สินซึ่งยึดหรืออายัดรวมทั้งเงินมัดจำที่ริบไว้ตามระเบียบนี้ให้จัดใช้หนี้ตามลำดับดังนี้คือ (1)ค่าใช้จ่ายตามหมวด 6 (2)ค่าเสียหาย (3)เงินสมทบกองทุนเงินทดแทน และหรือเงินเพิ่ม ถ้ามีเงินและหรือทรัพย์สินเหลือ ให้คืนแก่เจ้าของทรัพย์สินต่อไปหมวด 6ค่าใช้จ่าย---------- ข้อ 76 ค่าใช้จ่ายทั้งปวงเกี่ยวกับการยึดอายัดและขายทอดตลาดหรือจำหน่ายทรัพย์สิน ให้นายจ้างเป็นผู้รับผิดชอบ ข้อ 77 ค่าใช้จ่ายตามข้อ 76ให้สำนักงานเป็นผู้ออกเงินทดรองไปก่อนและให้หักเอาจากเงินที่ได้รับจากนายจ้างหรือการขายทอดตลาดหรือจำหน่ายทรัพย์สิน ข้อ 78กรณีที่ไม่มีการขายทอดตลาดหรือจำหน่ายทรัพย์สินหรือต้องดำเนินการตามข้อ 39ให้พนักงานเจ้าหน้าที่แจ้งให้นายจ้างวางเงินค่าใช้จ่ายตามข้อ 76 เสียก่อนประกาศ ณ วันที่12 กันยายน 2537เสริมศักดิ์ การุญรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงแรงงานและสวัสดิการสังคม